2. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Ε. 13372/152 της 14/27 Απρ. 1954. Περί χρησιμοποιήσεως του χάλυβος BAUSTAHLGEWEBE» εις τας κατασκευάς εξ ωπλισμένου σκυροδέματος. Έχοντες υπ’ όψει τας διατάξεις α)των άρθρ. 86 και 87 του από 3.4.1929 Δ/τος «περί Γενικού Οικοδομικού Κανονισμού του Κράτους», β)του Ν.Δ. 2386/1953 «περί ενοποιήσεως και αποκεντρώσεως των Τεχνικών Υπηρεσιών του Κράτους» γ)του άρθρ. 16 παρ. 2 του από 18.2.54 Δ/τος «περί Κανονισμών δια την μελέτην και εκτέλεσιν οικοδομικών έργων εξ ωπλισμένου σκυροδέματος», επιτρέπομεν: Την παρ’ ημίν υπό τους κάτωθι όρους χρησιμοποίησιν εις τας κατασκευάς εξ ωπλισμένου σκυροδέματος του ειδικού χάλυβος σκυροδέματος BAUSTAHLGEWEBE G.M.B.H.» των εν DUSSELDORF της Γερμανίας εργοστασίων. 1.Ο ειδικός χάλυψ σκυροδέματος BAUSTAHLGEWEBE, αποτελούμενος εκ πλέγματος δύο καθέτων σειρών χαλυβδίνων ράβδων διαμέτρου 4 έως 12 χιλιοστών κατηργασμένων εν ψυχρώ και συγκεκολλημένων ηλεκτρικώς εις τα σημεία διασταυρώσεως τούτων, κατατάσσεται εις την κατηγορίαν IVβ των οπλισμών σκυροδέματος του άρθρ. 16 των «Κανονισμών δια την μελέτην και εκτέλεσιν οικοδομικών έργων εξ ωπλισμένου σκυροδέματος» (Δ/μα 18.2.54) του οποίου τα εις ταύτην αναγραφομένας απαιτήσεις μηχανικών ιδιοτήτων πρέπει να πληροί. 2.Δια τας επιτρεπομένας τάσεις σκυροδέματος και οπλισμού και δια τας λοιπάς απαιτήσεις δια την χρησιμοποίησιν αυτών ισχύουν αι γενικαί διατάξεις των ανωτέρω Κανονισμών με τας κατωτέρω παρεκκλίσεις. 2.Αι ενώσεις δι’ επικαλύψεως δέον να πραγματοποιούνται κατά την έννοιαν μεν του ισχυροτέρου οπλισμού επί τριών μηκών βροχίδος, τουλάχιστον δε επί 30 εκ., κατά την έννοιαν δε του ελαφροτέρου οπλισμού επί ενός πλάτους βροχίδος, τουλάχιστον δε επί 10 εκατοστών. 4.Ο οπλισμός δέον να προεκτείνεται υπέρ τας στηρίξεις ώστε η τελευταία ράβδος διανομής να κείται υπέρ ή πέραν του λαμβανομένου ως θεωρητικού σημείου στηρίξεως. Σελ. 470,02(β) Τεύχος 1231-Σελ. 4 